Butikksjef Einar Paulsen medgir at enkelte bemerkninger kanskje egentlig ansees som spøk fra mennenes side.
- Det kan være ment som begge deler, men en del virker faktisk som om det er gamle griser som håper på respons fra de mye yngre jentene, mener butikksjefen.
Butikkansatt Rønnaug Pedersen er også klar på at seksuelle bemerkninger fra mye eldre menn når hun er på jobb ikke er greit, selv om det skulle være ment å bare være på fleip.
- Vi står og skal være hyggelig med kundene våre. Da er det ikke trivelig å oppleve seksuelle kommentarer, fastslår hun.